с още 5 работни дни.
 3. Когато решават дали да предоставят разрешение за износ съгласно настоящия регламент, държавите членки вземат предвид всички относими съображения, включително, когато е уместно, дали износът служи, inter alia, за:
 —
 изпълнение на задълженията за доставка по съвместна процедура за възлагане на обществена поръчка в съответствие с член 5 от Решение No 1082/2013/ЕС на Европейския парламент и на Съвета (7),
 —
 подкрепа за резерва в rescEU от медицински мерки за противодействие или лични предпазни средства, предназначени за борба със сериозните трансгранични заплахи за здравето, както е посочено в Решение за изпълнение (ЕС) 2019/570 на Комисията (8),
 —
 отговор на искането за помощ, насочено към и разглеждано от Механизма за гражданска защита на Съюза, и съдействие за съгласувани действия за подкрепа, координирани от механизма за интегрирана реакция на политическо равнище при кризи (IPCR), Комисията или други институции на Съюза,
 —
 подкрепа на законоустановените дейности на организации за подпомагане в чужбина, които се ползват от закрила по силата на Женевската конвенция, при условие че те не накърняват способността за работа като национална организация за подпомагане,
 —
 подкрепа на дейностите на Глобалната мрежа на Световната здравна организация за предупреждение и реакция при епидемии (GOARN),
 —
 снабдяване на чуждестранни дейности от държавите — членки на ЕС, включително военни операции, международни полицейски мисии и/или международни граждански мироопазващи мисии,
 —
 предоставяне на делегациите на Съюза и на държавите членки в чужбина.
 4. Държавите членки могат да вземат предвид други елементи, като степента на пазарна интеграция на съответните продукти, независимо дали e постигната в рамките на договорености за създаване на зона за свободна търговия с евентуалната държава на износ, както и географската близост.
 5. Когато решават дали да предоставят разрешение за износ, държавите членки трябва да гарантират адекватността на доставките в Съюза, за да отговорят на търсенето на ЛПС, изброени в приложение I. По тази причина разрешения за износ могат да се издават само доколкото въпросната доставка не представлява заплаха за наличността на тези стоки на пазара на въпросната държава членка или другаде в Съюза. С цел възможно най-добрата оценка на ситуацията, държавите членки информират Комисията на следния електронен адрес: SG-CCH@ec.europa.eu, по-специално когато обемът на планирания износ може да причини недостиг.
 6. Комисията издава становище в срок от 48 часа след получаване на заявлението.
 7. Държавите членки могат да решат да използват електронни документи за целите на обработката на заявленията за издаване на разрешение за износ.
 Член 4
 Уведомления
 1. Държавите членки незабавно уведомяват Комисията за издадените и отказаните разрешения.
 2. Тези уведомления съдържат следните елементи:
 а)
 име на компетентния орган и данни за контакт с него;
 б)
 самоличност на износителя;
 в)
 държава на получаване;
 г)
 краен получател;
 д)
 приемане или отказ за издаване на разрешение за износ;
 е)
 код на стоката;
 ж)
 количество;
 з)
 мерни единици и точно описание на стоките.
 Уведомлението се подава по електронен път на следния адрес: TRADE-EXPORTAUTHORISATIONPPE@ec.europa.eu
 3. Комисията публично оповестява тази информация относно предоставените и отказаните разрешения, като надлежно отчита поверителността на предоставените данни.
 Член 5
 Клауза за преразглеждане
 Комисията наблюдава положението и, когато е необходимо, своевременно